Diari Oficial de la Generalitat Valenciana


Sumari del DOGV 632, del 20-07-1987 (1987/809283)

ACORD de 7 de juliol de 1987, del Consell de la Generalitat Valenciana, pel qual s'aprova definitivament el Projecte de Modificació del Pla Especial de Reforma Interior Núm. 12 en l'àmbit de la unitat d'actuació AB, presentat per l'Ajuntament de València.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   632

Data del DOGV
:   20-07-1987

Secció del DOGV
:   ALTRES DISPOSICIONS

Número del document
:   1987/809283


Data del document
:   07-07-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 7 de juliol de 1987, del Consell de la Generalitat Valenciana, pel qual s'aprova definitivament el Projecte de Modificació del Pla Especial de Reforma Interior Núm. 12 en l'àmbit de la unitat d'actuació AB, presentat per l'Ajuntament de València.  
El Consell de la Generalitat Valenciana, en sessió celebrada el dia 7 de juliol de 1987, adoptà l'Acord seguent:   
«Vist el Projecte de Modificació del Pla Especial de Reforma Interior núm. 12 en l'àmbit de la unitat d'actuació AB presentat per l'Ajuntament de València.   
Vist que a instàncies de l'única propietària dels terrenys que compren l'esmentada unitat d'actuació, l'Ajuntament de València tramità aquest projecte atorgant-li l'aprovació inicial en la sessió plenària de 6 de març de 1986 i, després del període d'informació pública pel termini d'un mes, durant el qual no fou presentada cap al legació, li atorgà l'aprovació provisional en la sessió plenària de 16 d'octubre de 1986.   
Vist que la finalitat d'aquest projecte es reordenar el volum edificable que correspon a la unitat d'actuació afectada reajustant alhora les superfícies edificables i de cessió al resultat del mesurament efectuat de la unitat, que no coincideix amb la magnitud recollida en el Pla Especial de Reforma Interior.   
Vist que el Conseller d'Obres Públiques, Urbanisme i Transports informa favorablement el Projecte mitjançant Resolució de data 9 de gener de 1987.   
Vist que el Consell d'Estat va emetre informe favorable en data 11 de juny de 1987.   
Atès que la finalitat d'aquesta Modificació s'estima plenament justificada, en primer lloc per ser discordant la superfície real de la unitat d'actuació, fixada per mesurament recent en 0,622484 Hectàrees, de la superfície que s'hi atribueix en el Pla Especial de Reforma Interior, que era de 0'5588 Hectàrees, en segon lloc també s'estima convenient la reordenació compositiva del volum edificable proposta en el Projecte.   
Atès que com a conseqüència de l'augment de la superfície total de la unitat, s'incrementa així mateix la superfície edificable de 18.150. m2. a 20.140 m2, i s'hi produeix un increment de la superfície destinada a zona verde de cessió gratuïta de 1852 m2. a 1932 m2, i es canvia així mateix la seua ubicació.   
Atès que en la tramitació de l'expedient s'han observat, fins ara, les prescripcions contingudes en l'article 43, en relació amb el 41, de la Llei de Sòl, i s?han adoptat els acords de l'Ajuntament amb el quòrum establert en l'article 47.3 de la Llei 7/1985, de 2 d'abril, reguladora de les bases del règim local.   
Atès que per suposar aquesta Modificació diferent zonificació de la zona verde prevista, han d'observar-se els requisits especials que estableix l'article 50 de la Llei del Sòl, consistents en la necessitat d'informe favorable previ del Conseller d'Obres Públiques, Urbanisme i Transports i el Consell d'Estat, requisits que s'han complit en l'expedient.   
Atès que la competència del Consell de la Generalitat Valenciana vé determinada pel Reial Decret 299/1979, de 26 de gener, sobre transferències de competències en matèria d'urbanisme al Consell del País Valencià, i el Decret 24/1987, de 16 de març, del Consell de la Generalitat Valenciana, pel qual hom regula els òrgans urbanístics de la Generalitat Valenciana.   
Vists els preceptes legals esmentats, la Llei de Procediment Administratiu i d'altres de general i pertinent aplicació,   
Per tot això, d'acord amb el Consell d'Estat i a proposta del Conseller d'Obres Públiques, Urbanisme i Transports, s'acorda:   
Aprovar definitivament el Projecte de Modificació del Pla Especial de Reforma Interior núm. 12 de l'àmbit de la unitat d'actuació AB, presentat per l'Ajuntament de València.   
Contra el transcrit Acorde que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana en le termini d'un mes.   
València, 7 de juliol de 1987.   
El Conseller Secretari del Govern Valencià,  
MIQUEL DOMENECH PASTOR